text: [{"text_idx": "#000000", "text": "A\u00f0alfundafra\u0301grei\u00f0ing og a\u0301rsfra\u0301grei\u00f0ing fyri 2021\nA\u0301rsfra\u0301grei\u00f0ing 2019 fra\u0301 forkvinnuni i\u0301 ADHD-felagnum."}, {"text_idx": "#000001", "text": "Onganti\u0301\u00f0 hevur tilgongdin veri\u00f0 so sto\u0301r til u\u0301tgreining hja\u0301 b\u00e6\u00f0i barna- og ungdo\u0301mspsykiatriini umframt vaksinpsykiatriini, og bi\u0301\u00f0ilistarnir eru um at eksplodera."}, {"text_idx": "#000002", "text": "Nu\u0301 ber av, og vit krevja, at landsins lei\u00f0sla setur ney\u00f0ugu pengarnir av og f\u00e6r bi\u0301\u00f0ilistan burtur!"}, {"text_idx": "#000003", "text": "Ein st\u00f8\u00f0a, i\u00f0 gongur aftur og aftur er tann, vit fingu i\u0301 fyrr i\u0301 vikuni, har ein mamma ringir gra\u0301tandi at siga fra\u0301, at 11 a\u0301ra gamla barni\u00f0 seinastu 5-6 a\u0301rini hevur veri\u00f0 kny\u0301tt at Serna\u0301mi. Ra\u0301\u00f0gevingin fra\u0301 Serna\u0301mi hevur ikki hja\u0301lpt n\u00f8ktandi, og nu\u0301 barni\u00f0 tri\u0301vist verri og verri og vil illa i\u0301 sku\u0301la, f\u00e6r hon vi\u00f0m\u00e6lt at fara til kommunul\u00e6kna at fa\u0301a a\u0301vi\u0301sing til barna og ungdo\u0301mspsykiatriina. Mamman er i\u0301 villarei\u00f0i, ti\u0301 hon f\u00e6r samstundis at vita, at barni\u00f0 kann koma at bi\u0301\u00f0a upp i\u0301 2 a\u0301r. Mamman knekkar, ti\u0301 ta\u00f0 megnar hv\u00f8rki barni\u00f0 ella familjan. Mamman spyr, um ta\u00f0 ikki ber til at k\u00e6ra ma\u0301li\u00f0, ti\u0301 hon heldur, at ta\u00f0 er ikki i\u0301 lagi\u00f0, at barni\u00f0 ikki hevur fingi\u00f0 r\u00f8ttu hja\u0301lpina fyrr.Felagi\u00f0 fer nu\u0301 at royna at k\u00e6ra, ti\u0301 vi\u00f0 vitanini vit hava i\u0301 dag um ty\u0301dningin av skjo\u0301tari hja\u0301lp, kann man spyrja, um ta\u00f0 er forsvarligt at hava eina skipan, sum u\u0301tsetir og forhindrar barninum at fa\u0301a r\u00f8ttu diagnosuna i\u0301 fleiri a\u0301r?\u2013 Hevur barni\u00f0 ikki r\u00e6tt til at fa\u0301a diagnosu og hja\u0301lp i\u0301 go\u0301\u00f0ari ti\u0301\u00f0?"}, {"text_idx": "#000004", "text": "\u2013 Eitt er vi\u0301st, og ta\u00f0 er, at skipanin riggar ikki i\u0301 dag, og ta\u00f0 kunnu vit ikki bjo\u0301\u00f0a okkara b\u00f8rnum!"}, {"text_idx": "#000005", "text": "Ny\u0301ggj vitan innan psykiatri og ny\u0301ggjar vi\u00f0ger\u00f0ir gera, at til ber at hja\u0301lpa b\u00e6\u00f0i b\u00f8rnum og vaksnum vi\u00f0 ADHD/ADD no\u0301gv betri i\u0301 dag enn fyrr."}, {"text_idx": "#000006", "text": "Gransking vi\u0301sir, at heili 50-65% av teimum, i\u00f0 fa\u0301a sta\u00f0fest ADHD/ADD sum b\u00f8rn, lu\u0301ka ikki kritieriuni fyri ADHD, ta\u0301 tey eru vaksin. Ta\u00f0 merkir, at vi\u00f0ger\u00f0in, tillagingar og ambo\u00f0ini tey hava fingi\u00f0, hja\u0301lpa so miki\u00f0, at tey hava eitt vanligt li\u0301v."}, {"text_idx": "#000007", "text": "Ti\u0301 eigur ti\u0301\u00f0liga hja\u0301lp at ver\u00f0a ein r\u00e6ttur!"}, {"text_idx": "#000008", "text": "Vit kunnu ikki standa longur og hyggja, i\u0301me\u00f0an ein partur av okkara b\u00f8rnum dettur ni\u00f0ur i\u0301 millum. Eisini vaksin hava fingi\u00f0 vo\u0301n um, at ta\u00f0 ber til at fa\u0301a eitt gott li\u0301v, uttan tankamyldur, orkuloysi, tung ti\u0301\u00f0arskei\u00f0, misny\u0301tslu og impulsivar handlingar, i\u00f0 kosta dy\u0301rt."}, {"text_idx": "#000009", "text": "Ta\u00f0 er sunt og natu\u0301rligt at ynskja s\u00e6r eitt gott li\u0301v, ta\u0301 man er vaksin vi\u00f0 ADHD/ADD."}, {"text_idx": "#000010", "text": "Eisini foreldur at b\u00f8rnum vi\u00f0 ADHD/ADD ynskja b\u00f8rnunum eitt gott li\u0301v og mugu handla uppa\u0301 mistrivna\u00f0 hja\u0301 b\u00f8rnunum og finna s\u00e6r hja\u0301lp."}, {"text_idx": "#000011", "text": "Ti\u0301verri riggar skipanin, vit hava i\u0301 dag ikki. U\u0301rsliti\u00f0 er, at ta\u00f0 eru alt alt ov no\u0301gv b\u00f8rn, sum ikki fa\u0301a ti\u0301\u00f0liga hja\u0301lp. Vaksandi bi\u0301\u00f0ilistarnir eru symptomir uppa\u0301 eina skipan, i\u00f0 ikki riggar."}, {"text_idx": "#000012", "text": "Ti\u0301\u00f0liga hja\u0301lp er altavgerandi fyri u\u0301tlitini hja\u0301 barninum at fa\u0301a go\u0301\u00f0 barnaa\u0301r og eitt sja\u0301lvbjargi\u00f0 virki\u00f0 vaksnali\u0301v."}, {"text_idx": "#000013", "text": "Ti\u0301 er ta\u00f0 altumra\u0301\u00f0andi, at avvar\u00f0andi mynduleikar og politikarar taka a\u0301byrgd og fa\u0301a \u00f8ll, i\u00f0 var\u00f0a av b\u00f8rnunum at samstarva um eina haldbara loysn, ta\u00f0 ver\u00f0i seg kommunur, psykiatri, Serna\u0301m, Gigni og okkum a\u0301hugafel\u00f8g."}, {"text_idx": "#000015", "text": "Minnast skal a\u0301 at tey, i\u00f0 koma a\u0301 bi\u0301\u00f0ilistan hja\u0301 Barna- og ungdo\u0301mspsykiatriini i\u0301 flestu f\u00f8rum longu hava bi\u0301\u00f0a\u00f0 i\u0301 fleiri a\u0301r, og eru sera illa fyri, ta\u0301 tey koma a\u0301 listan! Ti\u0301 er langa bi\u0301\u00f0iti\u0301\u00f0in b\u00e6\u00f0i o\u0301u\u0301thaldandi og o\u0301akseptabul."}]